open-index/open-wikipedia-markdown huggingface dataset:
Muhammad Ali-dynastiet

**Muhammad Ali-dynastiet** (arabisk: ; moderne tyrkisk: *Kavalalılar Hanedanı*) var det herskende dynastiet i Egypt og siden også i Sudan fra 1805 til 1953. Dynastiet er navngitt etter Muhammad Ali av Egypt, som ofte regnes som det moderne Egypts grunnlegger. Det er også kjent som **Alawiyyah-dynastiet** () og, siden de fleste herskerne hadde tittelen khediv, som *khedivdynastiet*.

## Dynastiets herskere
### [[Wāli]]er og selverklærte [[khediv]]er av Egypt og Sudan (1805-67)
*Muhammad Ali av Egypt (9. juli 1805 &ndash; 1. september 1848)
*Ibrahim Pasja (1. september 1848 &ndash; 10. november 1848)
*Abbas I av Egypt (10. november 1848 &ndash; 13. juli 1854)
*Said Pasja (13. juli 1854 &ndash; 18. januar 1863)
*Ismail Pasja (18. januar 1863 &ndash; 8. juni 1867)

### [[Khedivatet Egypt|Khediver av Egypt og Sudan]] (1867&ndash;1914)
*Ismail Pasja (8. juni 1867 &ndash; 26. juni 1879)
*Tawfiq Pasja (26. juni 1879 &ndash; 7. januar 1892)
*Abbas II av Egypt (8. januar 1892. &ndash; 19. desember 1914)

### [[Sultanatet Egypt|Sultaner av Egypt og Sudan]] (1914&ndash;22)
*Ḥusayn Kāmil (19. desember 1914 &ndash; 9. oktober 1917)
*Fuʾād I (9. oktober 1917 &ndash; 16. mars 1922)

### [[Kongedømmet Egypt|Konger av Egypt og Sudan]] (1922&ndash;52)
*Fuʾād I (16. mars 1922 &ndash; 28. april 1936)
*Faruk I av Egypt (28. april 1936 &ndash; 26. juli 1952)
***[[Muḥammad ʿAlī Tawfīq ]] (regent; 28. April 1936 &ndash; 29. July 1937)*
*Fuʾād II (26. juli 1952 &ndash; 18. juni 1953)
***[[Muḥammad ʿAbd al-Munʿim]] (regent; 26. July 1952 &ndash; 18. June 1953)*
Britz forbindelseskanal

**Britz forbindelseskanal** (tysk *Britzer Verbindungskanal*), er en 3,39 kilometer lang kanal i Berlin. Frem til 30. mars 1992 hette den *Britzer Zweigkanal (Britz grenkanal)* Den forbinder Teltowkanalen og Neuköllner Schiffahrtskanal som direkte forbindelse med Spree.

Ved kanalen finnes et minnesmerke over Chris Gueffroy, den siste flyktningen som ble skutt av DDRs grensevoktere. Han omkom ved kanalen 5. februar 1989, få måneder før Berlinmuren falt.

## Eksterne lenker
*
Henicophaps foersteri

***Henicophaps foersteri*** er en fugleart i duefamilien. Den er utbredt på Papua Ny-Guinea. Den holder til i subtropisk skog, og er truet av tap av habitat.

## Kilder
* BirdLife International 2004.  Henicophaps foersteri.   2006 IUCN Red List of Threatened Species.   Lastet ned 24. juli 2007.

## Eksterne lenker
*
Hans Ramberg

**Hans Ramberg** (1917–1998) var en norsk geolog, kjent for studier av platetektonikk.

Han mottok dr.philos. den 4. mai 1946 fra Universitetet i Oslo, på arbeider om metamorfose og strukturer i Trondheimsdelen av Den kaledonske fjellkjede. Dette arbeidet hadde også gitt ham *[[Reuschmedaljen]]* i 1945. Derefter studerte han grunnfjellet på Vestgrønland. 

Han var professor ved University of Chicago 1952–61, deretter ved Uppsala universitet 1961–83. I tillegg hadde han stillinger ved *Geophysical Laboratory* ved Carnegie Institution for Science i Washington D.C. 1952–55 og ved Universidade Federal de Ouro Preto i Brasil, 1960–61. Ramberg ble innvalgt Kungliga Vetenskapsakademien i 1967 og mottok dets utmerkelse i 1973. Han ble med i Fysiografiska sällskapet i Lund 1969, der Kungliga Vetenskaps-Societeten i Uppsala året efter mottok Celsiusmedaljen. I dag finner vi *Hans Ramberg Tectonic Laboratory* ved Uppsala universitet. Det britiske Geological Society of London ga ham Wollastonmedaljen 1972. Ramberg ble begravet på Tilfredshet kirkegård. Hans navn ble brukt i navnet *[[Rambergitt]]*, en bergart.

## Utgivelser
* 
* 

## Referanser
Carl Skottsberg

**Carl Johan Fredrik Skottsberg** (født 1. desember 1880 i Karlshamn, død 14. juni 1963) var en svensk botaniker.

Skottsberg ble student i Uppsala 1898, filosofie doktor og dosent i botanikk der i 1907 og var konservator ved universitetets botaniske museum 1909-14. I 1915 fikk han oppdraget å lede etableringen av den nye botaniske hagen i Göteborg, og fra 1919 til 1948 var han leder for den botaniske hagen med professors tittel.

Han foretok en forskningsekspedisjon til Øsel i 1899 og deltok som botaniker på Den svenske antarktisekspedisjonen 1901–03 med «Antarctic». Han ledet deretter den svenske Magalhãesekspedisjonen 1907–09, der blant andre Thore Halle og Percy Quensel deltok. Ekspedisjonen gjennomførte undersøkelser på Falklandsøyene, Ildlandet, Patagonia og Juan Fernández-øyene. Resultatene fra denne ekspedisjonen ble trykt i *Vetenskapsakademiens handlingar* under tittelen «Botanische Ergebnisse der schwedischen Expedition nach Patagonien und dem Feuerlande» (I, 1910; IX, 1922). Han gjennomførte også omfattende ekspedisjoner til Canada og California (1913), Chile, Juan Fernández og Påskeøya (1916-17) og Hawaii (1922). Han ble innvalgt som medlem av Vetenskapsakademien i 1931.

Hans observasjoner og rike samlinger fra disse reisene bearbeidet han i mange avhandlinger, i første rekke med fykologisk, fanerogamsystematisk og i særdeleshet plantegeografisk innhold, blant dem *Zur Kenntnis der subantarktischen und antarktischen Meeresalgen* (1907, gradsavhandling), *Die wichtigsten Pflanzenformationen Südamerikas* (1910), *The Vegetation in South Georgia* (1912), *Vegetationsverhältnisse des Grahamlandes* (1912), *A Botanical Survey of the Falkland Islands* (1913) og *Studien über die Vegetation der Juan Fernandez Inseln* (1914). 

I andre arbeider behandlet han blomsterbiologi og morfologi, for eksempel i *Morphologische und embryologische Studien über die Myzodendraceen* (1913). Han tok som foreleser dessuten aktiv del i folkeopplysningsarbeidet. Sammen med Rutger Sernander utga han en håndbok i botanikkstudiet (1914). De søramerikanske reisene skildret han også i populere reisebeskrivelser, nemlig *Antarctic* (1904, sammen med Otto Nordenskjöld og Johan Gunnar Andersson), *Båtfärder och vildmarksridter* (1909) og *The Wilds of Patagonia* (1911). Blant hans senere publikatsjner finnes *Göteborgs botaniska trädgård. Kort handledning* (1919), *Handledning för besökare av naturparken* (1920) og *Kungl. Svenska Vetenskapsakademien. Personförteckningar 1916-1955* (1957). 

## Priser og utmerkelser (utvalg)
* 1959 – Linnean Medal

## Referanser


## Kilder
* Skottsberg, Karl Johan Fredrik i *[[Nordisk familjebok]]* (2. opplag, 1917)
* Skottsberg, Karl J.F. i *[[Nordisk familjebok]]* (supplement til 2. opplag, 1926)
Neuköllner Schiffahrtskanal

**Neuköllner Schiffahrtskanal** (*Neukölln skipsfartskanal*), er en 4,1 kilometer lang kanal i Neukölln i Berlin. Den forbinder Teltowkanalen og Landwehrkanal.

*Neuköllner Schiffahrtskanal* er et egennavn og bokstaveres derfor fremdeles med *ff*, selv om dette ikke er korrekt etter dagens rettskriving.

## Eksterne lenker
*
James Bond (ornitolog)

**James Bond** (født 4. januar 1900, død 14. februar 1989) var en ledende amerikansk ornitolog som var ekspert på fugler i Karibia. Det var hans navn som ble brukt av Ian Fleming da han skrev bøkene om den britiske spionen James Bond.

## Referanser


## Eksterne lenker
*
Calleagris

* Se systematisk inndeling

***Calleagris*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore, brune smygere med hvite flekker.

## Utbredelse
Slekten er utbredt i sentrale og sørlige deler av Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Calleagris* Aurivillius, 1925
***************** *[[Calleagris hollandi]]* (Butler, 1897)
***************** *[[Calleagris jamesoni]]* (Sharpe, 1890)
***************** *[[Calleagris kobela]]* (Trimen, 1864)
***************** *[[Calleagris krooni]]* Vári, 1974
***************** *[[Calleagris lacteus]]* (Mabille, 1877)
***************** *[[Calleagris landbecki]]* (Druce, 1910)

## Kilder

* Brower, A.V.Z. og Warren, A. (2007) *Calleagris* på Tree of life http://tolweb.org/Calleagris/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
* 
* Bilde av ''Calleagris kobela''
Jamora

En **jamora** eller **dvergangora** er en relativt ny langhåret kaninrase. Jamoraen har vært en offisiell rase i Tyskland siden 1993. Den ble importert fra Tyskland til Sverige i mai 2001. I Norden ble rasen godkjent i februar 2002 av Nordisk Kaninstandard som «rase med avvikende hårstruktur», og finnes enda med japanertegning, gul/svart.

Jamoraens ene øre er svart, og det andre er gult. Halve hodet er svart respektive gult. Pelsen blir 5–6&nbsp;cm, og ulikt angorakaninens vokser den ikke uavbrutt. Jamoraen er like stor som en dvergkanin og veier 1,5–2,5&nbsp;kg, men ser større ut på grunn av all pelsen. Den er en type angorakanin, men behøver, i motsetning til den vanlige angorakaninen, ikke å klippes. Derimot krever pelsen jevnlig kamming og børsting for å ikke tove seg. Om jamoraen plages av varmen på sommeren, kan den trenge klipping.

En jamora er nysgjerrig, flittig, livlig av natur og ikke sjenert i det hele tatt.

## Referanser
Tanzania Labour Party

**Tanzania Labour Party** er et politisk parti i Tanzania.

Partiet stilte til valg for første gang i valget i 2000, og vant partiet 3 av 269 seter i nasjonalforsamlinga. I presidentvalget samme dag fikk partiets leder og presidentkandidat Augustine Mrema 7,8 % av stemmene, og kom på en tredjeplass blant fire kandidater.

I valget i 2005 vant partiet kun 1 av 324 seter i nasjonalforsamlinga. I presidentvalget fikk Mrema 0,75 % av stemmene, og kom på en fjerdeplass blant ti kandidater.

I valget i 2010 fikk partiet 1 av 343 seter i nasjonalforsamlinga, mens Mrema fikk 0,21 % av stemmene. Denne gangen var partiets presidentkandidat Muttamwega Bhatt Mgaywa, som fikk 0,21 % av stemmene og kom på en sjetteplass blant sju kandidater.

## Referanser
Reuschmedaljen

**Reuschmedaljen** er en forskningspris i geologi som utdeles av Norsk geologisk forening (NGF) til yngre forskere (det vil si under 36 år) «for et fremragende vitenskapelig arbeid av høyeste internasjonal standard» som er «innen geologien eller dens forskjellige hjelpevitenskaper og må angå eller være relevant for norske forhold». Medaljen deles ut på Vinterkonferansen, hvor en medalje kan deles ut for hvert av de to årene siden siste arrangerte konferanse.

Prisen ble opprettet i 1926 og er oppkalt etter Hans Reusch som stiftet Norsk geologisk forening og grunnla foreningens forskningstidsskrift. Den første medaljen ble gitt til enken etter Hans Reusch, som også hadde formgitt medaljen.

## Prisvinnere

* 1926 – Helga Reusch
* 1928 – Olaf Anton Broch
* 1929 – Thomas Fredrik Weiby Barth
* 1930 – Olaf Andersen
* 1935 – Halvor Rosendahl
* 1936 – Leif Størmer
* 1937 – Anatol Heintz
* 1938 – Harald Bjørlykke
* 1940 – Sven Føyn
* 	1943 – Knut Fægri
* 1944 – Per Holmsen
* 1945 – Hans Ramberg
* 1946 – Johanne Hødal Jakhelln
* 1947 – Tore Gjelsvik
* 1948 – Egil Sæther
* 1949 – Harald Major
* 1950 – Christoffer Oftedahl
* 1952 – Hans Holtedahl
* 1953 – Steinar Skjeseth
* 1954 – Christian Gleditsh
* 1955 – Gunnar Henningsmoen
* 1956 – Bjørn G. Andersen
* 1958 – Rolf W. Feyling-Hanssen
* 1960 – Knut S. Heier
* 1963 – Nils Spjeldnæs
* 1964 – Janet Springer Peacey
* 1966 – Georg (Gyørgy) Hamar
* 1967 – Viggo H. Wiik 
* 1968 – Ivar B. Ramberg 
* 1969 – Magne Gustavson 
* 1970 – Knut O. Bjørlykke 
* 1971 – Jan Mangerud
* 1973 – Olav Eldholm 
* 1974 – William L. Griffin 
* 1979 – Bjørn O. Mysen 
* 1980 – Erling J. Krogh 
* 1981 – Sylvi Haldorsen
* 1982 – Hans Petter Sejrup 
* 1984 – Steinar Thor Gudlaugsson 
* 1984 – Jan Inge Faleide 
* 1985 – Eiliv Larsen 
* 1992 – Bjørn Jamtveit 
* 1994 – Ida Lønne 
* 1996 – Alvar Braathen 
* 2000 – Jonny Hesthammer 
* 2001 – Stein Bondevik
* 2002 – Øyvind Hammer
* 2003 – Filippos Tsikalas
* 2011 – Atle Rotevatn
* 2015 – Lars Eivind Auglend
* 2016 – Gjis Henstra
* 2017 – Alexander Minakov
* 2018 – Matthew Domeier
* 2019 – Lene L. Delsett
* 2020 – Tore Grane Klausen, for forsking på den geologiske utviklingen i Barentshavet, særlig kartlegging av det triassiske Snadd-deltaet.
* 2022 – Johannes Wiest, for forsking på den kaledonske fjellkjedens kollaps.
* 2023 – Alf Andre Orvik, for sitt arbeid for å forstå genesen og utviklingen av ultramafiske bergarter.

## Se også

* Toffenprisen
* Brøggerprisen

## Fotnoter

## Referanser


## Eksterne lenker
* Oversikt på prisvinnere av Reuschmedaljen
* Statutter Reusch-medaljen
Leptotila

* krattdue
* yngasdue  
* gråpannedue 
* blyhettedue 
* ecuadordue  
* panamadue  
* grenadadue 
* karibdue 
* gråbrystdue 
* okerbukdue 
* tolimadue 

***Leptotila*** er en slekt i duefamilien og inngår i tribuset Zenaidini.

## Arter
* Krattdue (*Leptotila verreauxi*) - Bonaparte, 1855 
* Yngasdue (*Leptotila megalura*) - Sclater & Salvin, 1879 
* Gråpannedue (*Leptotila rufaxilla*) - Richard og Bernard, 1792 
* Blyhettedue (*Leptotila plumbeiceps*) - Sclater & Salvin, 1868 
* Ecuadordue (*Leptotila pallida*) - Berlepsch & Taczanowski, 1884 
* Panamadue (*Leptotila battyi*) - Rothschild, 1901 
* Grenadadue (*Leptotila wellsi*) - Lawrence, 1884 
* Karibdue (*Leptotila jamaicensis*) - Linnaeus, 1766 
* Gråbrystdue (*Leptotila cassini*) - Lawrence, 1867 
* Okerbukdue (*Leptotila ochraceiventris*) - Chapman, 1914 
* Tolimadue (*Leptotila conoveri*) - Bond & Meyer de Schauensee, 1943 

## Eksterne lenker
*
Phaps

***Phaps*** er en liten slekt av duefugler. Den omfatter tre arter.

* Skogglansdue *(Phaps chalcoptera)*
* Krattglansdue *(Phaps elegans)*
* Nomadedue *(Phaps histrionica)*

## Referanser


## Eksterne lenker
*
James M. Cox

**James Middleton Cox** (født 31. mars 1870 i Jacksonburg i Ohio, død 15. juli 1957 i Kettering) var en amerikansk pressemann og demokratisk politiker.

Han var bondesønn, og tok lærereksamen som 16-åring. I sitt yrkesaktive liv var han blant annet lærer ved high school, journalist, eier og redaktør i flere aviser samt sekretær for kongressrepresentant Paul J. Sorg. Cox bygde opp et stort aviskonsern, Cox Enterprises, som inkluderte blant andre *Dayton Daily News* i Dayton. I desember 1939 kjøpte han *[[The Atlanta Journal-Constitution|The Atlanta Journal]]* og *Atlanta Georgian* bare en uke før premièren på *[[Tatt av vinden (film)|Tatt av vinden]]* ble spilt i Atlanta. Avtalen inkluderte også radiostasjonen WSB, som sammen med WHIO i Dayton og WIOD i Miami gjorde at Cox' radiostasjoner hørtes fra De store sjøer til det nordlige Latin-Amerika.

Cox representerte Ohios 3. distrikt i Representantenes hus 1909–1913, deretter var han Ohios guvernør 1913–1915 og 1917–1921. I 1920 var han Det demokratiske partis presidentkandidat, og fikk daværende visemarineminister og senere president Franklin D. Roosevelt som visepresidentkandidat. Cox hadde gjort seg bemerket som en dyktig og populær reformator, og støttet president Woodrow Wilsons utenrikspolitikk og USAs inntreden i Folkeforbundet. Cox tapte valget mot senator Warren G. Harding, som også hadde bakgrunn som pressemann fra Ohio. Irving Stone, forfatter av boken *They Also Ran* om presidentkandidatene som tapte, mener at Cox var bedre egnet som president enn Harding på alle måter. Stone mener også at 1920-valget er det fremste eksempelet på et amerikansk presidentvalg der den beste kandidaten tapte. Cox støttet og agiterte for Roosevelts kandidatur i 1932, 1936, 1940 og 1944. Cox ble utpekt som delegat til den mislykkende London Economic Conference under den store depresjonen i 1933. I 1946 ble han tilbudt å overta en ledig plass i Senatet, men avslo.

## Referanser


## Eksterne lenker
* 
*
A Fistful of Alice

***A Fistful of Alice*** er et konsertalbum av Alice Cooper. Det kom ut i 1997 og ble spilt inn året før i Sammy Hager's Cabo Wabo club i Cabo San Lucas i Mexico. Slash spiller gitar på deler av albumet. Med på albumet er også Rob Zombie på vokal og Sammy Ordner på gitar. Den siste sangen, «Is Anyone Home?», er en studioinnspilling som ble spilt inn for dette albumet.

*Live At Cabo Wabo '96* er et nyutgivelse fra 2005 av *A Fistful of Alice*.

## Sporliste
### Amerikansk sporliste
# «School's Out» (med Sammy Hagar) - 4:21
# «I'm Eighteen» - 3:47
# «Desperado» - 4:10
# «Lost in America» (med Slash) - 4:14
# «Teenage Lament '74» - 3:28
# «I Never Cry» - 3:53
# «Poison» - 4:50
# «Billion Dollar Babies» - 3:21
# «Welcome to My Nightmare» - 4:59
# «Only Women Bleed» (med Slash) - 6:48
# «Feed My Frankenstein» (med Rob Zombie) - 4:29
# «Elected» (med Rob Zombie og Slash) - 5:00
# «Is Anyone Home?» - 4:21

### Britisk sporliste

# «School's Out» (med Sammy Hagar) - 4:21
# «Under My Wheels» - 3:29
# «I'm Eighteen» - 3:47
# «Desperado» - 4:10
# «Lost in America» (med Slash) - 4:14
# «Teenage Lament '74» - 3:28
# «I Never Cry» - 3:53
# «Poison» - 4:50
# «No More Mr. Nice Guy» - 3:01
# «Welcome to My Nightmare» - 4:59
# «Only Women Bleed» (med Slash) - 6:48
# «Feed My Frankenstein» (med Rob Zombie) - 4:29
# «Elected» (med Rob Zombie) - 5:00
# «Is Anyone Home?» - 4:21

### Japansk sporliste
# «School's Out» (med Sammy Hagar) 	4:21
# «Under My Wheels»   	3:29
# «I'm Eighteen»   	3:47
# «Desperado»   	4:10
# «Lost in America» (med Slash) - 4:14
# «Teenage Lament '74» - 3:28
# «I Never Cry» - 3:53
# «Poison» - 4:50
# «Bed Of Nails» - 3:48
# «Clones» - 3:00
# «No More Mr. Nice Guy» - 3:01
# «Billion Dollar Babies» - 3:21
# «Welcome to My Nightmare» - 4:59
# «Only Women Bleed» (med Slash) - 6:48
# «Feed My Frankenstein» (med Rob Zombie) - 4:29
# «Elected» (med Rob Zombie & Slash) - 5:00
# «Is Anyone Home?» - 4:21

### Australsk sporliste
# «School's Out» (med Sammy Hagar) - 4:21
# «Under My Wheels» - 3:29
# «I'm Eighteen» - 3:47
# «Desperado» - 4:10
# «Lost in America» (med Slash) - 4:14
# «Teenage Lament '74» - 3:28
# «I Never Cry» - 3:53
# «Poison» - 4:50
# «No More Mr. Nice Guy» - 3:01
# «Bed Of Nails» - 3:48
# «Only Women Bleed» (med Slash) - 6:48
# «Feed My Frankenstein» (med Rob Zombie) - 4:29
# «Elected» (med Rob Zombie) - 5:00
# «Is Anyone Home?» - 4:21

## Personell
*Alice Cooper&nbsp;– Vokal
*Reb Beach&nbsp;– Gitar
*Ryan Roxie&nbsp;– Gitar
*Todd Jensen&nbsp;– Bass
*Paul Taylor&nbsp;– Klaverinstrument, Gitar
*Jimmy DeGrasso&nbsp;– Trommer
National Convention for Construction and Reform – Mageuzi

**National Convention for Construction and Reform – Mageuzi** (**NCCR–Mageuzi**) er et politisk parti i Tanzania. Partiet blei registrert 21. mars 1993, og i landets første flerpartivalg i 1995 fikk partiets presidentkandidat Augustine Mrema 27,77 % av stemmene og kom på andreplass blant fire kandidater. I valget til nasjonalforsamlinga fikk partiet 19 av 269 seter.

I valget i 2000 fikk presidentkandidat Mrema 7,8 % av stemmene og kom på en tredjeplass blant fire kandidater. I nasjonalforsamlinga fikk de kun 1 av 268 seter.

I valget i 2005 fikk presidentkandidat Sengondo Mvungi 0,49 % av stemmene, og kom på en femteplass blant ti kandidater. I nasjonalforsamlinga vant de ingen seter.

I valget i 2010 fikk presidentkandidat Hashim Spunda Rungwe 0,31 % av stemmene, og kom på en femteplass blant sju kandidater. I nasjonalforsamlinga vant de imidlertid fire seter.

## Referanser


## Eksterne lenker
*
United Democratic Party (Tanzania)

**United Democratic Party** (**UDP**) er et liberalt politisk parti i Tanzania. Partiet er observatørmedlem av Den liberale internasjonale.

I valget i 2000 vant partiet 4 av 269 seter i nasjonalforsamlinga. I presidentvalget samme dag fikk partiets presidentkandidat John Momise Cheyo 4,2 % av stemmene.

I valget i 2005 hadde de ingen presidentkandidat, men vant 1 av 324 seter i nasjonalforsamlinga.

I valget i 2010 hadde de heller ingen presidentkandidat, men vant også denne gangen 1 av 357 seter i nasjonalforsamlinga.

## Referanser
Ducula

***Ducula*** (keiserduer) er en slekt fugler i duefamilien. Disse duene er store duer. De fleste artene har lys farge på hode, nakke og mage, med mørkere vinger og rygg. Noen arter er hvite med svart rygg, vinger og hale. Andre har grå-rosa farge eller blå-grå farge med mørk grønne, blå eller brune vinger. Noen arter har ringer rundt øynene. Duene bor i trær, og spiser frukt. De er sterke flygere.

## Arter

## Eksterne lenker
* 
* Norsk Ornitologisk Forening: Ducula. Hentet ut 8. september 2013.
* 
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Hentet ut 8. september 2013.
A Million in Prizes: The Anthology

***A Million in Prizes: The Anthology*** er et dobbelt samlealbum av Iggy Pop som kom ut i 2005. Det overtok for samlealbumet *[[Nude & Rude: The Best of Iggy Pop]]*. Tittelen er hentet fra en tekstlinje i sangen «Lust for Life». Albumet inneholder tidligere konsertversjoner av «TV Eye» og «Loose», som ble spilt inn under turneen i 1993.

## Sporliste
### Disk 1
# «1969»&nbsp;– The Stooges
# «No Fun»&nbsp;– The Stooges
# «I Wanna Be Your Dog»&nbsp;– The Stooges
# «Down on the Street»&nbsp;– The Stooges
# «I Got a Right!»&nbsp;– Iggy & The Stooges
# «Gimme Some Skin»&nbsp;– Iggy & The Stooges
# «I'm Sick of You»&nbsp;– Iggy & The Stooges
# «Search and Destroy»&nbsp;– Iggy & The Stooges
# «Gimme Danger»&nbsp;– Iggy & The Stooges
# «Raw Power»&nbsp;– Iggy & The Stooges
# «Kill City»&nbsp;– Iggy Pop & James Williamson
# «Nightclubbing»
# «Funtime»
# «China Girl»
# «Sister Midnight»
# «Tonight»
# «Success»
# «Lust for Life»
# «The Passenger»

### Disk 2
# «Some Weird Sin»
# «I'm Bored»
# «I Need More»
# «Pleasure»
# «Run Like a Villain»
# «Cry for Love»
# «Real Wild Child (Wild One)»
# «Cold Metal»
# «Home»
# «Candy»&nbsp;– med Kate Pierson
# «Well Did You Evah!»&nbsp;– med Deborah Harry
# «Wild America»
# «TV Eye» (Live)
# «Loose» (Live)
# «Look Away»
# «Corruption»
# «I Felt the Luxury»&nbsp;– med Medeski Martin & Wood
# «Mask»
# «Skull Ring»&nbsp;– Iggy & The Stooges

## Eksterne lenker
*
Prenzlauer Allee stasjon

**Prenzer Allee stasjon** er en S-Bahn-stasjon i Pankow i området Prenzlauer Berg i Berlin. Stasjonen ble åpnet i 1892 og ligger på Ringbanen. Stasjonen har navn etter alléen som ligger på tvers av banen. 

## Eksterne lenker
*
GPS for synshemmede

**GPS for synshemmede** er tekniske hjelpemidler med GPS som gir blinde og svaksynte en mulighet å bevege seg i ukjente omgivelser uten ledsager. GPS kan brukes av den blinde personen som orienteringshjelpemiddel som supplement til den hvite stokken eller førerhund. Det finnes spesielle GPS-mottakere på markedet som gir tilbakemeldinger med syntetisk tale. Det er vanligvis informasjon om hvor man befinner seg, som gateadresse og punkter av interesse. (museer, minibanker, butikker med mer) Teknologien kan også brukes til å finne veien langs en rute som kan legges inn på forhånd.

LoroDux-prosjektet har basert seg på OpenStreetMap og Java-plattform for å kunne få tilgang til gratis kartmateriale. OpenStreetMap har på sin side et prosjekt for å tilrettelegge kartmaterialet sitt for funksjonshemmede ved å legge inn ekstra informasjon. Denne ekstra informasjonen beskriver tilgjengelighet for synshemmede ved å for eksempel merke gangveier med taktile tegn, trafikklys med lydsignal og informasjonstavler i punktskrift. Til bevegelseshemmede kan man legge inn informasjon om trapper, alternative ramper, heis og tilgjengelige innganger.

## Eksterne lenker
* Prosjekt ”GPS for synshemmede” ledet av MediaLT: GPS for synshemmede 
* Statped Huseby Skriftserie GPS og nedsatt syn
* GPS for blinde – Stellar Trek: cantec stellar trek gps lenke
*
Dårelokk

**Dårelokk** er et folkelig kallenavn på en løs hårtust i en ellers velordnet frisyre. Det kan for eksempel være en hårlokk som henger fram fra en bakoverstrøket eller skrå  pannelugg, eventuelt så lang at den dekker det ene øyet og slører blikket. Den er gjerne lagt med vilje for å gi eieren et bedårende eller skøyeraktig utseende og gjøre inntrykk på andre.

Dårelokk kommer fra verbet «å dåre» som betyr «å virke (erotisk) betagende på, bedåre, forføre» og henger etymologisk trolig sammen med et gammelt ord for adjektivet «omtåket».  

«Dårelokker» forekom blant annet i vestlig herremote i 1930-, 40- og 50-åra. Da var det populært å gni hår som var kortklipt, men likevel hadde fyldig topp, inn med pomade, særlig brylkrem, for å holde sveisen ordnet på plass i glinsende «wetlook». Dermed kunne en del av en tilbakegredd eller skrå pannelugg falle samlet fram i en krøll som tegn på aktivitet, uro eller frekkhet. En slik frisyre, på engelsk kalt *kiss curl* eller *spit curl*, ble kjennetegn for for blant andre den amerikanske rockemusikeren Bill Haley og tegneseriehelten Supermann. Også kvinner som Josephine Baker, med sin gutteaktige 20-tallsfrisyre, og seinere Diana Ross hadde en tilsvarende, karakteristisk sleik. Også tidligere i motehistorien har det vært frisyrer der atskilte hårlokker har blitt anlagt som et estetisk formgrep. 

## Referanser
Jasper Maskelyne

**Jasper Maskelyne** (født 1902, død 1973) var en britisk magiker på 1930- og 1940-tallet. Hans far og bestefar var også magikere. Maskelyne blir best husket for hans arbeid for britisk militær etterretning under andre verdenskrig, der hans knep, lureri og kamuflasje lurte nazistene trill rundt flere ganger.

Maskelyne vervet seg til det britiske militæret da andre verdenskrig brøt ut, da han mente at hans evner som tryllekunstner kunne brukes innenfor kamuflasje.

Han overbeviste skeptiske offiserer ved å skape en illusjon av et tysk krigsskip på elven Themsen ved hjelp av speil og en modell av skipet. Maskelyne ble utplassert i Nord-Afrika der han tilbrakte mye av tiden med å underholdende medsoldater.

Maskelyne var med i The Magic Gang (Tryllebanden) som lagde en rekke illusjoner for britene. De brukte lerret og kryssfiner for å få en jeep til å se ut som en stridsvogn, og de fikk stridsvogner til å se ut som lastebiler. De skapte illusjoner av hele tropper og krigsskip.

Maskelynes største illusjon var å skjule havnen i Alexandria, som var britenes viktigste havn i Nord-Afrika, for å villede tyske bombefly. I en bukt fem kilometer unna snekret Tryllebanden sammen en kopi av bygninger, fyrtårn og luftvern-batteri som skulle forestille havnen i Alexandria. Illusjonen var en suksess, og tyskerne skal ha bombet kulissene sammenhengende i tre dager uten å oppdage bløffen. Dessuten blendet og desorientere han fiendtlige piloter, slik at deres bomber skulle falle utenfor det opprinnelige målet.

I 1942 var tyskerne på fremmarsj rundt El Alamein. Tryllebandens oppgave var å få den tyske feltmarskalken Erwin Rommel til å tro at det britiske angrepet kom fra sør da general Bernard Montgomery planla å angripe fra nord. I nord ble stridsvogner forkledd som lastebiler. Mens i sør ble det satt opp kulisser som lignet flere tusen britiske stridsvogner blant annet ved hjelp av pyroteknikk. I tillegg til en falsk jernbanelinje og falske samtaler over radio som lurte tyskerne til å tro at et nært forestående britisk angrep var planlagt fra sør. Da britene angrep de tyske stillingene  ble de overrumplet fullstendig. Store deler av de tyske styrkene ble knust, og de resterende soldatene som var igjen måtte trekke seg tilbake.

Tryllebanden ble oppløst etter krigen, og selv om Winston Churchill roste Maskelynes innsats, ble han snart glemt etter krigen.
Maskelyne prøvde å gjenoppta sin karriere som magiker etter krigen uten mye suksess. Han publiserte også en bok om sine bragder, *Magic: Top Secret* som kom ut i 1949. Han døde i 1973.
Det er i ettertid blitt sådd tvil om hans rolle i krigen, og om det i det hele tatt eksisterte noen Tryllebande.
En australsk militærhistoriker hevder de tilfellene Maskelyne beskriver i bøkene sine var ren fantasi.
Han hevdet også at Maskelynes faktiske rolle i krigen egentlig var marginal.

## Referanser


## Eksterne lenker
* 
*  Jasper Maskelyne, Master of Make-Believe: Richard Stokes articles online
Ann Rutherford

**Ann Rutherford** (1917–2012) var en canadisk-amerikansk skuespiller. 

Rutherfords far var tenor for New York Metropolitan Opera, og hennes mor var skuespiller i stumfilmer. Da hun var ni år flyttet familien til Los Angeles. Rutherford var gift to ganger. Den 31. desember 1942, giftet hun seg med David May II, barnebarn av grunnleggeren av varehusene May Company, paret hadde en jente, Gloria, født i mai 1943. I juni 1953 ble Rutherford og May skilt i en domstol i Juarez i Mexico.

Den 7. oktober 1953 i New York City giftet Rutherford seg med skuespiller og produsent William Dozier, skaperen av TV-serien *[[Batman (1966–68)|Batman]]* som gikk fra 1966 til 1968. Hennes andre ektemann døde i Santa Monica av et slag den 23. april 1991. I 1935 begynte Rutherford sin karriere i Hollywood med hovedrollen som «Joan O'Brien» i den dramatiske filmen *Waterfront Lady* for filmstudioet Mascot Pictures.

Rutherford hadde snart etablert seg som populær skuespiller, og signerte en filmkontrakt med Metro-Goldwyn-Mayer Studios. Hennes mest kjente filmer fra MGM var *A Christmas Carol* (1938) og *Pride and Prejudice* (1940). På begynnelsen av 1940-tallet forlot Rutherford MGM for å samarbeide uten kontrakt med ulike filmstudioer. I denne perioden spilte hun i filmer som Orchestra Wives (1942), *Two O'Clock Courage* (1945), og *The Secret Life of Walter Mitty* (1947).

I 1950 pensjonerte Rutherford som skuespiller. I 1972 returnerte Rutherford til MGM for å lage filmen *[[They Only Kill Their Masters]]*. På 1970-tallet hadde Rutherford to gjesteopptredener på TV som «Aggie Harrison», mor til Suzanne Pleshettes karakter «Emily Hartley» på *The Bob Newhart Show*. Rutherford ble tilbudt rollen som «Rose Calvert» i filmen *Titanic* (1997), men takket nei. Rollen gikk i stedet til Gloria Stuart. Rutherford døde 11. juni 2012 i Beverly Hills i California etter lang tids skrantende helse på grunn av hjerteproblemer.

## Filmografi (utvalg)
* 1937 – *[[En brud i rødt]]*
* 1938 – *[[Andy Hardy og kjærligheten]]*
* 1972 – *[[Hvem drepte?]]*

## Referanser


## Eksterne lenker
*
Franzl Lang

**Franz «Franzl» Lang** (født 28. desember 1930, død 6. desember 2015), også kjent som «Jodlerkongen» (tysk: *Jodlerkönig*), var en tysk jodler fra Bayern. I tillegg sang han og spilte gitar og trekkspill. Videre har han skrevet flere bøker om jodling. Langs sjanger er tysk folkemusikk. Han gikk over til jodling på et punkt i løpet av hver eneste sang. Selv etter at han pensjonerte seg som artist gjorde han fortsatt iblant innspillinger av sanger.
 
## Karriere
Lang vokste opp i München og ble utdannet til verktøymaker. Han begynte å spille trekkspill i en alder av ni, dette skulle etterhvert bli hans varemerke før jodlingen ble kjent. Franzls største hit var hans komposisjon fra 1968: *"Kufstein-Lied"*. I store deler av 1970-tallet var han en permanent gjenganger i forskjellige musikalske tv-programmer på vesttysk fjernsyn, spesielt på ZDF-programmet *Lustige Musikanten*.

Lang har solgt mer enn 10 millioner plater. Han fikk 20 gullplater og en platinaplate innen den tyske plateindustrien.

## Personlig liv
Franz var gift med sin kone *Johanna* fra 1954 til sin død. Han etterlot seg en sønn (Franz Herbert) og en datter (Christl). Han døde på et pleiehjem 6. desember 2015.

## Referanser


## Eksterne lenker
* 
* 
*  Yodelcourse.org - Yodelking
Winding

**Winding** kan vise til:

## Personer
* Agis Winding – dansk skuespillerinne
* Alberte Winding – dansk sanger
* August Winding – dansk komponist
* Frank Winding – dansk fotballspiller
* Johannes Winding Harbitz (1831–1917) – norsk skipsreder og politiker
* Kai Winding – danskfødt amerikansk trombonist
* Kasper Winding – dansk musiker
* Nicolas Winding Refn (f. 1970) – dansk filmregissør
* Ole Vinding (f. Winding) – dansk forfatter og journalist
* Thomas Winding – dansk forfatter
* Bennet Windinge – dansk arkitekt

## Annet
* Hoff & Windinge – dansk arkitektfirma
* «The Long and Winding Road» – en sang av The Beatles
A New Career in a New Town

«**A New Career in a New Town**» er et instrumentalt stykke av David Bowie fra albumet *[[Low]]* fra 1977.  

Stykket er uten tekst, men likevel selvbiografisk, som mange av de andre sangene på albumet. Tittelen «A New Career in a New Town» viser til at Bowie nylig hadde flyttet fra USA til Europa. Trass i den fjerne tonen, representerer det livlige stykket likevel en slags optimisme over å ha startet på nytt. 

Sangen tjener som et bindeledd mellom A-siden på *Low*, som starter med en lignende livlig instrumental, «Speed of Life». Det benyttes mye synthesizer og teknikker av Brian Eno på sangen. Helt i begynnelsen av stykket er munnspillet til Bowie, som en kan høre gjennom hele sangen, og som gir en kontrast mellom den akustiske rensligheten til instrumentet og det særdeles elektrifiserte bandet. Selv trommene til Dennis Davis var kraftig behandlet på sangen.

## Konsertversjoner
Det finnes ingen offisielle konsertopptak av sangen, men den ble ofte spilt under Reality Tour i 2003.

## Andre utgivelser
* Den ble given ut som B-siden til singelen «Sound and Vision» i februar 1977.
* Den ble gitt ut som bildeplate i RCA *Life Time* og *Fashions Picture Disc Setter*

## Andre versjoner
* Don't Analyze - *Loving the Alien: Athens Georgia Salutes David Bowie* (1998)
* Joakim & the Disco - *Life Beyond Mars: Bowie Covered* (2008)
Storkower Straße stasjon

**Storkower Straße stasjon** er en S-Bahn-stasjon i Pankow i området Prenzlauer Berg i Berlin. Stasjonen ble åpnet i 1881 og ligger på Ringbanen. Stasjonen har navn etter gata med samme navn. 

Ved åpningen fikk stasjonen navnet *Zentralviehhof*, den lå ved siden av Berlins sentralslakteri og ble brukt til omlasting av slaktedyr. Over slakteriområdet førte en over 400 m lang fotgjengerbru som ble kalt *Langer Jammer*, den tjente som forbindelse mellom stasjonen og boligområdene i Friedrichshain. Stasjonen fikk det nåværende navnet på 70-tallet, slakteriet ble nedlagt 1991. Det meste av fotgjengerbrua ble revet 2002, rundt 150 m ble stående, pusset opp og er i dag eneste tilkomst til stasjonen.

## Eksterne lenker
*
Katatoni

**Katatoni** (gammelgresk *κατά* = «fra øverst til nederst», og *τόνος* = «[an]spenning», altså «anspenthet fra topp til tå») er en tilstand av nevrogenisk motorisk immobilitet og adferdsavvik manifestert ved stupor. Den ble først vitenskapelig beskrevet av den tyske legen Karl Ludwig Kahlbaum i 1874: *Die Katatonie oder das Spannungsirresein* («Katanoni eller spenningsgalskap»).

Dette psykomotoriske syndromet kan opptre blant annet som uttrykk for psykiske lidelser som tunge depresjoner eller kataton schizofreni, virkninger av alkohol, medikamenter eller på grunn av stoffskifteforstyrrelser.

Katatoni fremstår som unaturlige og sterkt krampaktige holdninger gjennom hele kroppen. Dette inkluderer symptomer som:

* Stupor (fullstendig kroppsstivhet)
* Mutisme (vedvarende taushet)
* Bisarre holdningsstereotypier
* Flexibilitas cerea (voksaktig motstand i muskulaturen ved passiv bevegelse)
* Negativisme (Motstand mot alle oppfordringer eller forsøk på bevege seg – eller å utføre det motsatte av det som man oppfordres til)
* Katalepsi (fastholdelse av kroppsstilling etter passiv bevegelse)

Sykdomsvarianter av dette kan være livstruende fordi væske- og næringsopptak ikke finner sted.

## Referanser
Ptilinopus

***Ptilinopus*** er en slekt fugler i duefamilien. De er fargerike fruktspisende duer, og finnes i skog i Sørøst-Asia og i Oseania. Det er en stor slekt, med om lag 50 arter, hvorav noen er truet eller allerede utdødd.

## Arter
*  *[[Ptilinopus cinctus]]*
*  *[[Ptilinopus dohertyi]]*
*  *[[Ptilinopus porphyreus]]*
*  *[[Ptilinopus marchei]]*
*  *[[Ptilinopus merrilli]]*
*  *[[Ptilinopus occipitalis]]*
*  *[[Ptilinopus fischeri]]*
*  *[[Ptilinopus jambu]]*
*  *[[Ptilinopus subgularis]]*
*  *[[Ptilinopus leclancheri]]*
*  *[[Ptilinopus bernsteinii]]*
*  *[[Ptilinopus magnificus]]*
*  *[[Ptilinopus perlatus]]*
*  *[[Ptilinopus ornatus]]*
*  *[[Ptilinopus tannensis]]*
*  *[[Ptilinopus aurantiifrons]]*
*  *[[Ptilinopus wallacii]]*
*  *[[Ptilinopus superbus]]*
*  *[[Ptilinopus perousii]]*
*  *[[Ptilinopus porphyraceus]]*
**  *[[Ptilinopus porphyraceus marshallianus]]* - (trolig utdødd, sent på 1800-tallet)
*  *[[Ptilinopus pelewensis]]*
*  *[[Ptilinopus rarotongensis]]*
**  *[[Ptilinopus rarotongensis "byronensis"]]* - (utdødd, sent 1800-tallet)
* *Ptilinopus* sp. - forhistorisk
*  *[[Ptilinopus roseicapilla]]*

*  *[[Ptilinopus regina]]*
*  *[[Ptilinopus richardsii]]*
*  *[[Ptilinopus purpuratus]]*
*  *[[Ptilinopus chalcurus]]*
*  *[[Ptilinopus coralensis]]*
*  *[[Ptilinopus greyii]]*
*  *[[Ptilinopus huttoni]]*
*  *[[Ptilinopus dupetithouarsii]]*
*  *[[Ptilinopus mercierii]]* - (utdødd, midten av 1900-tallet)
*  *[[Ptilinopus insularis]]*
*  *[[Ptilinopus coronulatus]]*
*  *[[Ptilinopus pulchellus]]*
*  *[[Ptilinopus monacha]]*
*  *[[Ptilinopus rivoli]]*
*  *[[Ptilinopus solomonensis]]*
*  *[[Ptilinopus viridis]]*
*  *[[Ptilinopus eugeniae]]*

*  *[[Ptilinopus iozonus]]*
*  *[[Ptilinopus insolitus]]*
*  *[[Ptilinopus hyogaster]]*
*  *[[Ptilinopus granulifrons]]*
*  *[[Ptilinopus melanospilus]]*
*  *[[Ptilinopus nainus]]*
*  *[[Ptilinopus arcanus]]* - (mulig, utryddet sent 1900-tallet) 
*  *[[Ptilinopus victor]]*
*  *[[Ptilinopus luteovirens]]*
*  *[[Ptilinopus layardi]]*

## Referanser


## Eksterne lenker
*
Turacoena

***Turacoena*** er en liten slekt duer. Den inneholder bare to arter:
* Sotdue *(Turacoena manadensis)*
* Mefistodue *(Turacoena modesta)*

## Eksterne lenker
*
Prahl

**Prahl** er etternavnet til blant annet:
  
* Georg Carl Christian Wedel Prahl (1798 &ndash; 1883), en norsk litograf og militær. 
* Georg Prahl Harbitz (1802 &ndash; 1889), en norsk geistlig og politiker, stortingsrepresentant 1836–1869, stortingspresident 1848–1869, den første ordføreren i Askvoll kommune (1837 &ndash; 1839).
* Lita «Lizzie» Prahl (1905 &ndash; 1978), en norsk skuespillerinne og kostymedesigner.
* Tom Prahl (f. 1949), en svensk fotballspiller og fotballtrener.
  
## Se også
* Georg Prahl
Caprona

* Se systematisk inndeling

***Caprona*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore, bredvingede, brune til gyllent fargede smygere med hvite eller sølvfargede flekker på vingene.

## Levevis
Larvene lever på planter i slektene *Dombeya* og *Grewia* (kattostfamilien).

## Utbredelse
Slekten er utbredt i Afrika og Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Caprona* Wallengren, 1857
***************** *[[Caprona adelica]]* Karsch, 1892
***************** *[[Caprona agama]]* (Moore, [1858])
***************** *[[Caprona alida]]* (de Nicéville, 1891)
***************** *[[Caprona cassualalla]]* Bethune-Baker, 1911
***************** *[[Caprona pillaana]]* Wallengren, 1857
***************** *[[Caprona ransonnetii]]* (R. Felder, 1868)

## Kilder

* Brower, A.V.Z. og Warren, A. (2007) *Caprona* på Tree of life http://tolweb.org/Caprona/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
* 
* Bilde av ''Caprona agama''
Harbitz

**Harbitz**:
* Alf Harbitz
* Edmund Theobald Harbitz
* Francis Gottfred Harbitz
* Georg Prahl Harbitz
* Johannes Winding Harbitz
* Nicoline «Nico» Christine Hambro, født Harbitz

* President Harbitz' gate
A Nice Pair

***A Nice Pair*** er et samlealbum av Pink Floyd. Albumet er albumene *[[The Piper at the Gates of Dawn]]* og *[[A Saucerful of Secrets]]* solgt sammen som et dobbeltalbum. Tilsynelatende uten noen årsak kom den amerikanske utgaven med konsertversjonen av «Astronomy Domine» fra *[[Ummagumma]]* istedenfor originalversjonen. Albumet nådde 36.-plass på den amerikanske Billboardlisten, og fikk gullplate i mars 1994. 

Omslaget er lagd av Hipgnosis, som laget mange andre Pink Floyd-omslag, inkludert *[[The Dark Side of the Moon]]*. Omslaget har egentlig en rekke bilder av potensielle omslag som ikke var gode nok omslag på egen hånd. Hvert omslag er delt inn i ni firkanter, og hvert bilde representerer et engelsk ordspill (f.eks. bilde av en gaffel på en vei, «a fork in the road» som betyr veikryss). 

Albumet var den første utgivelsen for bandet etter *The Dark Side of the Moon*, noe som virket forvirrende for mange nye tilhengere siden det psykedeliske lydbildet på de to første platene var noe ganske annet enn *Dark Side* (særlig amerikanske tilhengere, da Pink Floyd var mer kjent i Europa). 

Siden både *The Piper at the Gates of Dawn* og *A Saucerful of Secrets* selges separat, er *A Nice Pair* en ganske overflødig plate, og det er lenge siden plateselskapet sluttet å trykke platen, og den har heller aldri offisielt kommet ut på CD.

## Sporliste
Alle sanger er av Syd Barrett bortsett fra hvor det er skrevet annerledes.

### ''The Piper at the Gates of Dawn''
#«Astronomy Domine» – 4:12 (8:12 på amerikansk versjon)
#«Lucifer Sam» – 3:07
#«Matilda Mother» – 3:08
#«Flaming» – 2:46
#«Pow R. Toc H.» (Syd Barrett/Roger Waters/Richard Wright/Nick Mason) – 4:26 
#«Take Up Thy Stethoscope and Walk» (Roger Waters) – 3:05
#«Interstellar Overdrive» (Syd Barrett/Roger Waters/Richard Wright/Nick Mason) – 9:41
#«The Gnome» – 2:13
#«Chapter 24» – 3:42
#«The Scarecrow» – 2:11
#«Bike» – 3:21

### ''A Saucerful of Secrets''
#«Let There Be More Light» (Roger Waters) – 5:38
#«Remember a Day» (Richard Wright) – 4:33
#«Set the Controls for the Heart of the Sun» (Roger Waters) – 5:28
#«Corporal Clegg» (Roger Waters) – 4:13
#«A Saucerful of Secrets» (David Gilmour/Roger Waters/Richard Wright/Nick Mason) – 11:57
#«See-Saw» (Richard Wright) – 4:36
#«Jugband Blues» – 3:00

## Personell
* Syd Barrett:  Gitar og vokal.
* David Gilmour: Gitar og vokal.
* Roger Waters: Bassgitar og vokal.
* Richard Wright: Tangentinstrument, piano, mellotron, vibrafon og vokal
* Nick Mason: Trommer, perkusjon og vokal
* Norman Smith: Trommer, vokal og produksjon

## Eksterne lenker
*
A Question of Balance

***A Question of Balance*** er det sjette albumet av The Moody Blues, som kom ut i 1970. Albumet var et forsøk på enklere instrumentering etter den fyldige, psykedeliske stilen bandet var kjent for på tidligere album. Dette gjorde de fordi det hadde blitt vanskelig å spille sangene deres på konserter. For å kunne spille flere nye sanger på konsertene sine, valgte bandet å lage et album uten så mye orkester for *A Question of Balance*.

For første gangen benyttet The Moody Blues et politisk tema som grunnlag for en sang med sangen «Question», som omhandlet den pågående Vietnamkrigen. 

Albumet kom ut i 1970 og gikk helt til topps i Storbritannia og nådde tredjeplassen i USA. Bandet gikk tilbake til det mer frodige lydbildet på de neste to albumene sine, *[[Every Good Boy Deserves Favour]]* og *[[Seventh Sojourn]]*.

I mars 2006 kom albumet på SACD med seks ekstra spor. I 2008 kom albumet ut igjen med normalt lydformat og de samme bonusspor. 

## Sporliste
:**Side én**
# «Question» (Justin Hayward) - 5:40
# «How Is It (We Are Here)» (Mike Pinder) - 2:48
# «And the Tide Rushes In» (Ray Thomas) - 2:57
# «Don't You Feel Small» (Graeme Edge) - 2:40
# «Tortoise and the Hare» - (John Lodge) - 3:23

:**Side to**
# «It's Up to You» (Hayward) - 3:11
# «Minstrel's Song» (Lodge) - 4:27
# «Dawning is the Day» (Hayward) - 4:22
# «Melancholy Man» (Pinder) - 5:49
# «The Balance» (Edge, Thomas) - 3:33

### Bonusspor
# "Mike's Number One (Previously Unreleased)" (Pinder)&nbsp;– 3:36
# "Question (Alternate Version)" (Hayward)&nbsp;– 6:08
# "Minstreler's Song (Original Mix)" (Lodge)&nbsp;– 4:35
# "It's Up to You (Original Mix)" (Hayward)&nbsp;– 3:19
# "Don't You Feel Small (Original Mix)" (Edge)&nbsp;– 3:02
# "Dawning is the Day (Full Original Mix)" (Hayward)&nbsp;– 4:36

## Lister
### Album

### Singler

## Personell
* Justin Hayward: vokal, gitar, mandolin
* John Lodge: vokal, bass
* Ray Thomas: vokal, fløyte, tamburin
* Graeme Edge: trommer, perkusjon, hviskende vokal på «Don't You Feel Smalt»
* Mike Pinder: vokal, Mellotron, Moog synthesizer

## Referanser
A Rare Conundrum

***A Rare Conundrum*** er det ellevte albumet av den skotske visesangeren Bert Jansch. Det kom ut i 1977 i Storbritannia. Albumet ble først gitt ut gjennom Ex libris i Danmark sent i 1976 som **Poormouth**, med et annet plateomslag og et noe annet innhold.

## Innhold
Alle sanger er skrevet av Bart Jansch, med mindre annet er oppgitt.

# «Daybreak» - 2:51
# «One to a Hundred» - 3:01
# «Pretty Saro» - 3:23
# «Doctor, Doctor» - 2:58
# «3 A.M.» - 3:45
# «Curragh of Kildare» (trad.) - 4:47
# «Instrumentally Irish» - 2:02
# «St. Fiacre» - 1:36
# «If You See My Love» - 2:56
# «Poor Mouth» - 2:46
# «Cat and Mouse» - 2:35
# «Three Chord Trick» - 2:47
# «Lost Love» - 3:19

### Poormouth (dansk utgave)
Alle sanger er skrevet av Bart Jansch, med mindre annet er oppgitt.

# «Poor Mouth»   	 
# «St. Fiacre Revenge»   	 
# «Dragonfly» (John Bidwell, bare på denne utgaven) 	 
# «Pretty Saro»   	 
# «Doctor, Doctor»   	 
# «Lost Love»   	 
# «Candy Man» (bare på denne utgaven) 	 
# «Daybreak»   	 
# «One to a Hundred»   	 
# «Three Dreamers» (bare på denne utgaven) 	 
# «Per's Hose Pipe» (samme som «Instrumentally Irish») 	 
# «Curragh of Kildare» (trad.) 	 
# «If You See My Love»   	 
# «Three Chord Trick»

## Personell
*Bart Jansch - vokal, gitarer
*Rod Clements - bass, mandolin, gitar, vokal
*Ralph McTell - munnspill
*'Mantha - korvokal
*Mike Piggott - fiolin
*Pick Withers - trommer

## Referanser


## Eksterne lenker
*
Coggia

**Coggia** er en kommune i Corse-du-Sud på Korsika. Kommunen er et befolket område med 858 innbyggere. Næringsdriften er basert på gårdsdrift og fiske. Kommunen ligger i den vestlige delene av øya, nær Ajaccio.

## Referanser


## Eksterne lenker
*
Cognocoli-Monticchi

**Cognocoli-Monticchi** er en innlandskommune i Corse-du-Sud på Korsika. Kommunen er et lite befolket område med kun 186 innbyggere. Næringsvir'ksomheten er basert på gårdsdrift. Kommunen ligger i de sørvestlige delene av fjellområdene på Korsika.

## Referanser


## Eksterne lenker
*